Փախստականների շրջանում տիրող համատարած դժգոհությունն ավելի քան հասկանալի է: Պատերազմի արհավիրքներից փախուստի դիմաց մարդկանց հետ են ուղարկում Թուրքիա, որտեղ նրանք տարբեր բռնությունների են ենթարկվում: Օրեր առաջ բրիտանական The Daily Mail պարբերականը հայտնեց, որ սիրիացի փախստական երեխաները ներքաշվում են Թուրքիայում «Իսլամական պետություն» խմբավորման գրոհայինների համար համազգեստի կարելու գործում: Մոտ 9-13 տարեկան երեխաներն աշխատում են ֆաբրիկայում օրական 12 ժամ: Բազմաթիվ տեղեկություններ են հայտնվում այն մասին, որ կանայք և երեխաներն այդ ճամբարներում սեռական բռնությունների են ենթարկվում: Տղամարդկանց և պատանիներին ներքաշում են ահաբեկչական խմբավորումների գործունեությանը: